خلص قررنا نطبخ شي من افكارنا بس المطبخ كان مقفول بقفل بلشنا نحسن انو هالافعال وراها مافيا وعصابه لعينه سرنا نتلوى بالبيت متل الديناصورات اللي عم تتنازع بعد شوي وصلت رساله على موبايلي وموبايل خواتي وكانت من اخي اسعد مرحبا خواتي الدلافيين صديقي جاي من المانيا وبدو يتزوج وحده منكم وبحكم انو صديقي مابدي يصبوا الضغط اول مايشوفكم لان انا قلتو انو خواتي ملكات جمال وبعد ماخلصت الرساله بلشنا انا وخواتي نتصفن في بعض معقول هاد العريس لالي اي لالي لان انا اقل من اختي ب كيلو وبلشنا نتشاجر على العريس اللي هو لو شافني ونحنا بنتقاتل ممكن يحفر قبروا بايدو بعد شوي اخي فات البيت وكان كميه الرعب والخوف على وجهه باينه وكان لابس درع وقائي خاف لنقعد فوقو ويفطس كان عارف نفسو فايت معركه ممكن يطلع منها بلا ايد وبلا رجل و اول مادخل قبل كل شي لاتعصبو انا اخترت العروس بس مارح قول مين بتكون بس بشرط لازم تنحفو واللي تنحف اكتر لالها العريس الالماني شدينا اخي من مكانو شي من ايدو وشي من رجلو لنحاول نعرف مين فينا العروس بس مافي فايده ماكان في نتيجه بس اخي قرر يعيشنا على نظام قاسي مميت بمجاعه بالاول رفضنا بس اخي بلش يورجينا اجسام البنات الالمانيات وشي مخصر وشي مكسر وشي مشدود وشي ملفوف وكل وحده بحجم فخده بس بلشنا انا وخواتي نفتح قنوات رياضيه ونعمل تمارين الصبح ومن التعب سارت اجسامنا موجوعه نشحط شحط حالنا لنروح مكان بس اخي ماتركنا ولا فقدنا الامل